cyanic-selkie/wikianc huggingface dataset:
Sandhoffova bolest
Simptomi i znaci
Simptomi Sandhoffove bolesti su klinički neodredivi od Tay–Sachsove bolesti. Klasični dojenačkii oblik bolesti ima najteže simptome i nevjerovatno ga je teško dijagnosticirati u ovoj ranoj dobi. Prvi znaci i simptomi počinju prije 6. mjeseca života, a roditelji prijavljuju kada dijete počinje nazaduju u svom razvoju. Ako su djeca imala sposobnost samostalnog sjedenja ili puzanja, izgubit će tu sposobnost. Ovo je uzrokovano polaganim propadanjem mišićne mase i snage zbog nakupljanja GM2 gangliozid a. Pošto tijelo nije u stanju stvoriti enzime koje su mu potrebne unutar centralnog nervnog sistema, nije u stanju da veže za ove gangliozide da ih razbije i učini netoksičnim. Sa ovim nagomilavanjem počinje se pojavljivati nekoliko simptoma kao što su slabost mišića/motorike, oštra reakcija na glasne zvukove, sljepilo, gluhoća, nemogućnost reagiranja na stimulanse, respiratorni problemi i infekcije, mentalna invalidnost, napadi, trešnjastocrvene pjege na mrežnjači, povećana jetra i slezena (hepatosplenomegalija), pneumonija ili bronhopneumonija.
Ostala dva oblika Sandhoffove bolesti imaju slične simptome, ali u manjoj mjeri. Oblici kod odraslih i mladih Sandhoffove bolesti su rjeđi od dojenačih. U ovim slučajevima pogođeni pate od kognitivnog oštećenja (retardacije) i gubitka mišićne koordinacije što narušava i na kraju uništava njihovu sposobnost hodanja, razvijaju se i karakteristične crvene pjege na mrežnjači. Kod odraslih, međutim, ponekad je blaži i može dovesti samo do slabosti mišića koja otežava hodanje ili sposobnost ustajanja iz kreveta.
Uzroci
Dva heterozigotna roditelja koji nose mutirani gen i prenose ga na svoje potomstvo, što uzrokuje bolest. Čak i sa oba roditelja koji nose bolest u svom genom u, postoji samo 25% šanse da će imati dijete koje ima genetički kod za bolest (vidi sliku desno).
Svaki oblik bolesti uzrokovan je razlikama u različitim mutacijama genoma, posebno kodonima na 14 egzona u HEX B genu koji se nalazi unutar hromozoma 5 (vidi sliku dolje), što dovodi do na razlike u ozbiljnosti simptoma. Razlika u kodonima ima za posledicu inhibiciju dva enzima koja se nalaze u lizosomima neurona centralnog nervnog sistema. Lizosomi sadrže različite enzime za razgradnju nusproizvoda i toksina kako bi se osiguralo da se ne akumuliraju dovoljno da ometaju funkciju centralnog nervnog sistema.
Koristeći restrikcijske enzime, otkriveno je da mutacija na hromosomu 5, posebno unutar alela C1214T, uzrokuje pojavu oblika Sandhoffove bolesti kod odraslih. Pacijento koji pokazuju simptome dojenačkog ili mladalačkog oblika, imaju mutaciju na egzonu I207V od oca i deleciju od 16 baznih parova od majke, koja se može locirati na čak pet egzona, egzona 1–5.
Dijagnoza
Sandhoffova bolest može se otkriti putem sljedećih procedura (prije nego što bude vidljiva fizičkim pregledom): biopsija vađenje uzorka tkiva iz jetre, genetičko testiranje, molekulaska analiza ćelija i tkiva (da bi se utvrdilo prisustvo genetičkog metaboličkog poremećaja), enzimski test, a povremeno i analiza urina da bi se utvrdilo da li se  gore navedeni spojevi nenormalno skladište u tijelu. Da bi dijete oboljelo od ove bolesti, oba roditelja moraju biti nositelji i oba moraju prenijeti mutaciju na dijete. Dakle, čak i u slučaju kada oba roditelja imaju mutaciju, postoji samo 25% šanse da će njihovo dijete naslijediti bolest. Često se roditeljima daje mogućnost da prođu DNK skrining, ako su u visokom riziku, kako bi se utvrdio njihov nositeljski status prije nego što planiraju djecu. Međutim, takođe se preporučuje da se podvrgnu testiranju čak i za one roditelje koji nemaju porodičnu historiju Sandhoffove bolesti. Preko 95% porodica koje imaju djecu sa Sandhoffovom bolešću nije imalo poznatu porodičnu anamnezu ovog stanja, jer mutacija gena HEXB ne uzrokuje kliničke simptome kada je prisutna samo jedna kopija, a često je prošla neotkriveno od jedne generacije na sljedeću Naravno, ako osoba nosi mutaciju, on ili ona imaju rizik da je prenesu na nerođeno dijete. Genetičko savjetovanje preporučuje se za one koji imaju mutaciju.
Moguće je da roditelji koji će uskoro imati dijete ili su imali dijete sa Sandhoffovom bolešću mogu imati PGD ili PEGD. PEGD je preembrionska genetička dijagnoza za roditelje koji ne bi imali koristi od preimplantacijske dijagnoze zbog njihove religije ili negativnog stava prema odbacivanju embrija. PEGD sekvencira genom embriona, koji će proizvesti dva roditelja ako bi začeli dijete. Ako porodica ima historiju Sandhoffove bolesti, preporučuje se da im se sekvencira genom, kako bi se osiguralo da nisu nositelji ili da se sekvencira genom njihovog djeteta.
Tipovi
Postoje tri tipa Sandhoffove bolesti: klasična dojenačka, mladalačka i kasnopojavna kod odraslih. Svaki oblik je klasifikovan prema težini simptoma kao i prema dobi u kojoj ih pacijent ispoljava.
Liječenje
Sandhoffova bolest još nema nikakav standardni tretman i nema lijeka. Međutim, osobi koja pati od ove bolesti potrebna je pravilna prehrana, hidratacija i održavanje čistih disajnih puteva. Da bi se smanjili neki simptomi koji se mogu javiti kod Sandhoffove bolesti, pacijent može uzimati antikonvulzive za liječenje napada ili lijekove za respiratorne infekcije, te konzumirati preciznu dijetu koja se sastoji od pirea zbog poteškoća s gutanjem. Dojenčad sa ovom bolešću obično umiru u dobi do tri godine zbog respiratornih infekcija. Pacijent mora biti pod stalnim nadzorom jer može patiti od aspiracije ili mu nedostaje sposobnost da se promijeni protok iz prolaza u pluća u odnosu na želudac i njihova pljuvačka putuje do pluća uzrokujući bronhopneumoniju. Pacijent također nema sposobnost kašljanja i stoga mora biti podvrgnut tretmanu protresanja tijela kako bi se uklonila sluz iz plućne sluznice. Pacijentima se također daju lijekovi za ublažavanje simptoma uključujući napade.
Testira se nekoliko tretmana uključujući N-butil-deoksinojirimicin na miševima, kao i tretman matičnim ćelijama kod ljudi i druge medicinske tretmane koji regrutuju testirane pacijente. Studija Sandhoffove bolesti koja pokazuje dokaz principa genske terapije u sistemu ljudskog modela pomoću CRISPR-a i korekcije virusnih gena daje šansu za klinička ispitivanja za izliječenje bolesti. Ultra rijetka pojava glavna je prepreka koju treba savladati za klinička ispitivanja.
The More Things Change...
The More Things Change... je drugi studijski album američke heavy metal grupe Machine Head, izdat 25. marta 1997.
Sandhoffova bolest
Historija
Sandhoffova bolest je jedan od nekoliko oblika onoga što je ranije bilo poznato kao amaurotski idiotizam. Ovu nasljednu bolest karakterizira nakupljanje ćelija koje sadrže lipide u unutrašnjosti i u nervnom sistemu, mentalna invalidnost i oštećenje vida ili sljepoća. Hemijska i enzimska analiza različitih pacijenata sa amaurotskom idiotijom koju je uradio Konrad Sandhoff (1939 –), njemački biohemičar, dovela je do identifikacije nekoliko biohemijski različitih bolesti: Prvi biohemijski opis GM1-gangliozidoze u 1963., Sandhoffova bolest 1968., Tay-Sachs-Disease, AB varijanta GM2-gangliosidoze and the B1-variant of GM2-gangliosidosis.
The More Things Change...
Kao i kod prethodnog, producent albuma je Colin Richardson. To je prvi album Machine Heada koji su snimili sa sadašnjim bubnjarom Daveom McClainom, te zadnji snimljen sa originalnim gitaristom Loganom Maderom. Album je bio na 138. mjestu Billboard 200 top ljestvice, a njegovo ime prvi je dio fraze "The more things change, the more they stay the same" (Što se više mjenjaju stvari, to više ostaju iste).
Sandhoffova bolest
Historija
Molekulski defekt Sandhoffove bolesti otkriven je kada je Konrad Sandhoff proučavao biohemiju sfingolipida i gangliozida u laboratoriji prof. Horsta Jatzkewitza (1912–2002), njemačkog biohemičara (Max-Planck-Institut za psihijatriju, Minhen). Oktobra 1966. dobio je duboko smrznuti obdukcijski materijal iz dojenačkog slučaja sa amaurotskim idiotizmom. Analiza glikolipida ubrzo je pokazala razlike u odnosu na sve ranije proučavane slučajeve. Osim neuronskog skladištenja GM2, skladištenje GA2 je bilo mnogo izraženije, a za razliku od svih do sada proučavanih slučajeva Tay-Sachsove bolesti, globozid akumuliran u visceralnim organima i, što je najvažnije, aktivnost heksozaminidaze je skoro potpuno izostala. Bolest koja uzrokuje nedostatak katabolitkog enzima heksozaminidaze dokazana je sa četiri različita supstrata (p-nitrofenil-β-DN-acetilglukozaminid, p-nitrofenil-β-DN-acetilgalaktozaminid, glikolipid [3H]GA2 i [3H]globozid) u i objavljen 1968.
Reference
Ovaj članak uključuje tekst iz javnog domena sa The U.S. Nacionalne medicinske biblioteke SAD
Gruzijski jezik
Gruzijski (ქართული ენა, kartuli ena) je zvanični jezik u Gruziji.
Gruzijski je maternji jezik 3,9 miliona stanovnika u samoj Gruziji (83% sveukupnog stanovništva), i još 200.000 hiljada van zemlje (uglavnom u Turskoj, Iranu, Rusiji, Americi i Zapadnoj Evropi). U bukvalnom smislu riječi je jezik za sve etnografske grupe gruzijskog naroda, naročito onih koji govore drugim jezicima južnokavkaske grupe (ili kartvelijanskim jezicima): Svani, Megrelijani i Lazi. Gruzinski ili "Kivruli", koji se ponekad smatra za zasebnu vrstu hebrejskog jezika je maternji jezik još 20.000 stanovnika Gruzije i 60.000 van (naročito 60.000 u Izraelu).
Crtačke tehnike
Crtačke tehnike su svi materijali i način njihovog korištenja pri izradi umjetničkog crteža.
Pokrajine u Saudijskoj Arabiji
Saudijska Arabija podjeljena je na 13 pokrajina. Svaka pokrajina podijeljena je na guvernerate kojih ukupno ima 118 s glavnim gradovima pokrajina koje imaju status općine.
Veliki jezički modeli
Veliki jezički model jest jezički model koji se sastoji od neuronske mreže s mnogo parametara obučene na velikim količinama neoznačenog teksta upotrebom samonadziranog učenja. Pojavili su se oko 2018. godine i pokazali su se uspješnim u raznim zadaćama. Njihov uspjeh promijenio je fokus istraživanja obrade prirodnog jezika, od prethodne paradigme obučavanja specijaliziranih nadziranih modela za određene zadatke.
Iako pojam "veliki jezički model" nema formalnu definiciju, općenito se odnosi na modele dubokog učenja koji imaju broj parametara veličine milijardi ili više. Ovi opći modeli se izvrsno snalaze u širokom rasponu zadataka, za razliku od treniranja za jedan specifičan zadatak (kao što su analiza sentimenta, prepoznavanje imenovanih entiteta ili matematičko zaključivanje). Iako su trenirani na jednostavnim zadacima poput predviđanja sljedeće riječi u rečenici, neuronski jezični modeli s dovoljno treniranja i broja parametara pokazuju se sposobni za razumijevanje velikog dijela sintakse i semantike ljudskog jezika. Osim toga, veliki jezički modeli pokazuju značajno opće znanje i sposobni su "zapamtiti" veliku količinu činjenica tokom treninga.
Primjena na zadaće
Od 2018. do 2020, standardna metoda korištenja velikih jezičkih modela za specifičan zadatak obrade prirodnog jezika bila je podešavanje modela s dodatnim treniranjem specifičnim za taj zadatak. Naknadno je utvrđeno da moćniji modeli poput GPT-3 mogu rješavati zadatke bez dodatnog treniranja putem tehnika "promptiranja", u kojima se problem modelu opisuje kroz jedan ili više tekstualnih upita, dodavajući primjere sličnih problema i njihovih rješenja.
Fino podešavanje
Fino podešavanje praksa je modificiranja postojećeg istreniranog jezičkog modela nadziranim treniranjem na specifičnom zadatku (npr. analiza sentimenta, prepoznavanje imenovanih entiteta ili označavanje vrste riječi). To je oblik prenosnog učenja. Moguće je obučiti čitavu ili samo određene slojeve neuronske mreže. Obično se postiže sa nadziranim učenjem, a neke tehnike uključuju i polunadzirano učenje.
Promptiranje
GPT-3 je popularizirao promptiranje, rješavanje problema koji se formuliraju tekstualnim upitima koji model mora riješiti pružajući završetak (putem zaključivanja). U promptiranju s malo podataka, upit uključuje mali broj primjera sličnih parova (problema, rješenja). Na primjer, zadatak analize sentimenta označavanjem sentimenta filmske recenzije mogao bi biti upitan na sljedeći način: Recenzija: Ovaj film je bezveze. Sentiment: negativan
Recenzija: Ovaj film je sjajan! Sentiment: Ako model izbaci "pozitivan", onda je tačno riješio zadatak. U promptiranju bez podataka, nisu dostavljeni primjeri rješenja. Primjer takvog prompta za isti zadatak analize sentimenta bio bi "Sentiment povezan s filmskom recenzijom "Ovaj film je fantastičan!" je".
Performanse modela sa malo podataka pokazale su konkurentne rezultate na zadacima obrade prirodnog jezika, ponekad čak i nadmašujući prethodne fino podešene pristupe. Primjeri takvih zadataka su prevođenje, odgovaranje na pitanja, Cloze zadaci, dešifriranje riječi i korištenje novih riječi u rečenici. Stvaranje i optimizacija takvih promptova naziva se inženjering promptova.
Trebeševo
Trebeševo je naseljeno mjesto u općini Novo Goražde, Bosna i Hercegovina.
Plivanje na Olimpijskim igrama 2016 – 200 m prsno (muškarci)
Takmičenja u disciplini 200 m prsno za muškarce na Olimpijskim igrama 2016. održana su 9. i 10. augusta.
Rekordi
Aktualni rekordi u ovoj disciplini prije početka takmičenja prikazani su u tabeli. Na ovim Igrama srušen je sljedeći rekord:
Alan Garcia
mini|desno|Alan Garcia - [[George W. Bush]] Alan Gabriel Ludwig García Pérez (23.5. 1949. - 17.4. 2019.) je bio peruanski ljevičarski političar, najpoznatiji po tome što je od 1985. do 1990. bio predsjednik Perua, a godine 2006. ponovno izabran, pobijedivši radikalno lijevog kandidata Ollantu Humalu.
Alan Garcia, izabran kao kandidat umjereno lijeve stranke APRA, je na početku svog prvog mandata bio slavljen kao latinoamerički Kennedy, ali se vrlo brzo pokazalo kako se nije u stanju suočiti s ozbiljnim ekonomskim, socijalnim i političkim problemima svoje zemlje. Peruanska ekonomija je doživjela kolaps i survala se u hiperinflaciju, a sve veći socijalni problemi su stvorili plodno tlo za maoistički gerilski pokret Sendero Luminoso. U nastojanju da gerilu suzbije vojnom silom, peruanske snage sigurnosti su počinile cijeli niz zločina i brutalnih gaženja ljudskih prava.
Razočarenje Garcijom je omogućilo desničarskom kandidatu Albertu Fujimoriju da dođe na vlast godine 1990.
Alan Garcia se godine 2006. ponovno kandidovao za predsjednika. U prvom krugu je dobio manje glasova od Humale, ali u drugom krugu su za njega glas dali pristalice poražene desničarske kandidatkinje Lourdes Flores Nano.
Indoprofen
Indoprofen je lijek iz porodice nesteroidnih antiupalnih lijekova. Povučen je upotrebe 1980tih nakon što su počeli pristizati izvješaji iz mnogih zemalja o pojavi krvarenja u gastrointestinalnom traktu kod pacijenata koji su koristili indoprofen.
Jedna medicinska studija iz 2004 je pokazala da bi indoprofen mogao pokazivati svojstva povećanja proizvodnje jednog proteina u organizmu odgovornog za jačanje motornog neurona, te da bi se mogao koristiti u tretmanima spriječavanja atrofije spinalnih mišića.
MMTAP2
Metionin-aminopeptidaza 2 jest enzim koji je kod ljudi kodiran genom METAP2 sa hromosoma 6.
Aminokiselinska sekvenca
Dužina polipeptidnog lanca je 478 aminokiselina, a molekulska težina  52.892 Da.
Struktura
U živim organizmima, startni kodon koji pokreće sintezu proteina kodira ili metionin (eukarioti) ili formilmetionin (prokarioti). U E. coli (prokariot), enzim zvani formilmetionin-deformilaza može otcijepiti formilnu grupu, ostavljajući samo N-terminalni ostatak metionina. Za proteine s malim, nenabijenim pretposljednjim N-terminalnim ostacima, metionin-aminopeptidaza može razdvojiti ostatak metionina. Broj gena koji kodiraju metionin-aminopeptidazu varira između organizama. Kod E. coli postoji samo jedan poznati MetAP, za monomerni enzim od 29,333 Da, kodiran genom koji se sastoji od 264 kodona. Nokaut ovog gena u E. coli dovodi do nesposobnosti ćelije. Kod ljudi postoje dva gena koji kodiraju MetAP, MetAP1 i MetAP2. MetAP1 kodira enzim od 42 kDa, dok MetAP2 kodira enzim od 67 kDa. Kvaščev MetAP1 je 40% homologan sa MetAP E. coli; unutar S. cerevisiae, MetAP2 je 22% homologan sa sekvencom MetAP1; MetAP2 je visoko konzerviran između S. cerevisiae i ljudi. Za razliku od prokariota, eukariotski sojevi S. cerevisiae kojima nedostaje gen za MetAP1 ili MetAP2 su održivi, ali pokazuju sporiji rast od kontrolnog soja koji eksprimira oba gena.
Aktivno mjesto
Aktivno mjesto MetAP2 ima strukturni motiv karakterističan za mnoge metaloenzime—uključujući protein nosač dikisika, hemeritrin; dijedarni ne-hem gvožđeve proteine, ribonukleotid-reduktaza, leucin-aminopeptidaza, ureaza, arginaza, nekoliko fosfataza i fosfoesteraza—što uključuje dva premošćavajuća karboksilat liganda i premošćavajuću vodu ili hidroksidni ligand. Konkretno, u ljudskom MetAP2 (PDB: 1BOA), jedan od katalitskih metalnih iona vezan je za His331, Glu364, Glu459, Asp263 i premošćavajuću vodu ili hidroksid, dok je drugi metalni ion vezan za Asp251 (bidentat), App262 (bidentat), Glu459, istu premošivačku vodu ili hidroksid. Ovdje su dva premošćavajuća karboksilata Asp262 i Glu459.
Dimetalni centar
Identitet aktivnog mjesta metalnog iona u fiziološkim uvjetima nije uspješno utvrđen i ostaje kontroverzno pitanje. MetAP2 pokazuje aktivnost u prisustvu iona Zn(II), Co(II), Mn(II) i Fe(II), a različiti autori tvrde da je bilo koji metalni ion fiziološki: neki u prisustvu gvožđa, ostali kobalta,  ili magnezija, a drugi u prisustvu cinka. Ipak, većina kristalografa ima kristalizovan MetAP2 ili u prisustvu Zn(II) ili Co(II) (vidi PDB bazu podataka).
Mehanizam
Premosni vodeni ili hidroksidni ligand djeluje kao nukleofil tokom reakcije hidrolize, ali tačan mehanizam katalize još nije poznat. Katalitski mehanizmi enzima hidrolaze uveliko zavise od identiteta mostovnog liganda, što može biti izazovno odrediti zbog teškoća proučavanja atoma vodika putem kristalografije X-zraka.
Ostaci histidina prikazani u mehanizmu desno, H178 i H79, konzervirani su u svim MetAP-ovima (MetAP1 i MetAP2) sekvenciranim do danas, što sugerira da je njihovo prisustvo važno za katalitsku aktivnost. Na osnovu rendgenskih kristalografskih podataka, predloženo je da histidin 79 (H79) pomaže u pozicioniranju ostatka metionina u aktivnom mjestu i prijenosu protona na novoizloženi N-terminalni amin. Lowther et al. predložili su dva moguća mehanizma za MetAP2 u E. coli, prikazana desno.
791.
Godina 791. (DCCXCI) bila je redovna godina koja počinje u subotu u julijanskom kalendaru. Oznaka 791. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
MMTAP2
Funkcija
Metionin aminopeptidaza 2, član porodice dimetalohidrolaze, je citosolni metaloenzim koji katalizuje hidrolitsko uklanjanje N-terminalnih metioninskih ostataka iz nastalih proteina.
MetAP2 se nalazi u svim organizmima i posebno je važan zbog svoje kritične uloge u obnavljanju tkiva i degradaciji proteina. Nadalje, MetAP2 je od posebnog interesa jer enzim ima ključnu ulogu u angiogenezi, rastu novih krvnih sudova, koji je neophodan za napredovanje bolesti uključujući solidni tumorski karcinom i reumatoidni artritis. MetAP2 je također meta dvije grupe prirodnih antiangiogenih proizvoda, ovalicin i fumagilin i njihovih analoga kao što je beloranib.
Dok su prethodne studije pokazale da MetAP2 katalizira uklanjanje N-terminalnih ostataka metionina in vitro, funkcija ovog enzima in vivo može biti složenija. Naprimjer, postoji značajna korelacija između inhibicije enzimske aktivnosti MetAP2 i inhibicije rasta ćelija, što implicira enzim u proliferaciji endotelnih ćelija. Iz tog razloga, MetAP2 izdvojen je kao potencijalna metu za inhibiciju angiogeneze. Štaviše, studije su pokazale da MetAP2 pročišćava i stupa u interakciju sa α podjedinicom eukariotskog inicijacionog faktora 2 (eIF2), proteina koji je neophodan za sintezu proteina in vivo. Konkretno, MetAP2 štiti eIF-2α od inhibicije fosforilacije od enzima eIF-2α kinaze, inhibira RNK-zavisnu protein kinazu (PKR) kataliziranu fosforilaciju eIF-2 R-podjedinice, a također preokreće PKR- posredovanu inhibiciju sinteze proteina u intaktnim ćelijama.
Klinički značaj
Štaviše, sposobnost MetAP2 da smanji vitalnost ćelija u prokariotskim i malim eukariotskim organizmima učinila ga je metom za antibakterijske agense. Do sada se pokazalo da i fumagilin i TNP-470 imaju i antimalarijsko djelovanje i kod in vitro i in vivo primjene, i fumarranol, još jedan analog fumagilina, predstavlja obećavajuću prednost.
METAP2 inhibitor beloranib (ZGN-433) pokazao je djelotvornost u smanjenju tjelesne težine kod izrazito gojaznih osoba. MetAP2 inhibitors work by re-establishing balance to the ways the body metabolizes fat, leading to substantial loss of body weight. Development of beloranib was halted in 2016 after deaths during clinical trials.
Interakcije
Pokazalo se da METAP2 ima interakcije sa protein-kinazom R.
Stoja
Stoja Novaković{{refn|group="n."|Stoja je 2008. promijenila svoje kršteno ime Stojanka (koje je dobila po svojoj baki Stojanki – Stoji) u prijašnji nadimak i umjetničko ime Stoja. {{cite web|url=http://www.balkaniyum.tv/srpski/vesti/22998.shtml |title=Stojanka Novaković promenila ime |publisher=Svet |website=balkaniyum.tv |date=18. 9. 2008 |access-date=9. 8. 2016 |archive-url=https://web.archive.org/web/20160809035011/http://www.balkaniyum.tv/srpski/vesti/22998.shtml |archive-date=9. 8. 2016 |url-status=live}} {{cite web|url=http://www.svetestrade.com/a643-ex-stojanka-novakovi%C4%87-sada-sam-zvani%C4%8Dno-stoja-->}} (rođena 4. juna 1972), poznatija po umjetničkom imenu Stoja, srbijanska је folk, {{nowrap|pop-folk}} i {{nowrap|turbo-folk}} pjevačica.
Prvi album, Kako je meni sada, izdala je 1998. u izdavačkoj kući Lazarević Produktion. Poslije toga je snimala za Grand produkciju te ubrzo postala jedna od popularnijih i prepoznatljivijih pjevačica na Balkanu. Do 2016. godine je snimala za BN Music, pa se vratila u Grand produkciju. Nedavna singl izdanja sa videospotovima objavljuje za IDJ od. Balkan Star.
Počeci
Stojanka Novaković je rođena kao kćerka Milana i Katice u selu Perlez, u Zrenjaninu u sjevernoj Srbiji. Odrasla je u Perlezu, gdje je živjela sve do svoje 25-e godine. Osnovnu školu je završila u Perlezu, a srednju u Zrenjaninu.
Njen otac je rođen u Pukišu, selu u opštini Lopare u sjeveroistočnoj Bosni i Hercegovini. Svoj karakterističan i jak alt kao i talenat za pjevanje naslijedila je upravo od oca.
Karijera
Stoja je počela da amaterski pjeva 1987, u kafanama i diskotekama. Godine 1997. je počela da snima prvi album, za njemačku izdavačku kuću Lazarević Produktion. Njen debitantski studijski album, sa simboličnim imenom Kako je meni sada, izašao je 1998. Kasnije iste godine, potpisala je ugovor za Grand produkciju (čiji je direktor bio Saša Popović, a vlasnica bila Lepa Brena) i izdala svoj drugi album – Ćiki, ćiki (1999). Na albumu se našlo mnogo hitova, a veći uspjeh je postigla naslovna pjesma "Ćiki, ćiki".
Jedan od Stojinih hitova, pjesma "Evropa", mogao je da se čuje u 19. epizodi bosanskohercegovačke TV serije Viza za budućnost; Stoja je na svom zvaničnom YouTube kanalu postavila spomenuti insert iz serije.
Stoja je 2006. izdala EP Osveta sa dvije pjesme (sa bendom Južni vetar).
Njen deseti studijski album, Nije da nije, izašao je 6. maja 2013; izdala ga je bosanskohercegovačka kuća BN Music; ovo je prvi put nakon 15 godina rada za Grand produkciju da je Stoja snimila album sa nekom drugom produkcijom.
Nakon izlaska albuma Nije da nije, Stoja je počela da snima singlove bez albuma: "Bela ciganka" (2013) "Takvog dečka hoću ja" (2014), "Lila lila" (2015), "Ola ola" (2015) i "Ti brate imaš sve" (2017) za koji je urađen i spot.
Godine 2015. izašao je album Bela ciganka, na kojem su se našle i prethodno pomenute numere (osim "Ti brate imaš sve") te hitovi sa prethodnog albuma; izdvojila se naročito nova pjesma, "Kao ovde nigde nije" (prva pjesma albuma, istaknuta pored naslovne na jednoj verziji kavera). Sljedeće godine objavila je dva singla: "Ponovo" i "Ko preživi neka priča".
Poslije ovoga izlaze singlovi sa spotovima: "Bomba"	(2017), "Samo jako" (sa Reljom i Cobyjem, 2017), "Ne treba mi život" (2017), "Čista hemija" (spot u kojem je obučena kao Gaddafi; sa Cobyjem, 2018), "Ko bi rekao" (sa Kijom, 2018), "Idi mami pa se žali" (2019), "Žena sa Balkana" (sa Mimi Mercedez, 2019), "Svet se vrti oko nas" (sa Mimi Mercedez, 2019), "Taki taki" (2019), "Neka pati" (sa Milanom, 2019), "Aj, chiki, chiki" (sa Ludim Srbima, 2019), "Lice" i "Hera".
Dugo vremena Stoja je radila sa svojim dugogodišnjim prijateljem i tekstopiscem Stevanom Simeunovićem, koji je autor gotovo svih njenih pjesama od početka karijere.
Priznanja
Stojinu muzičku karijeru su obilježile pjesme: "Metak", "Evropa", "Do gole kože", "Naj, naj", "Kučka", "Moj život je moje blago" i dr. Poznata je po mnogobrojnim provokativnim scenskim nastupima u diskotekama širom Srbije, Bosne i Hercegovine i Hrvatske, ali i Njemačke, Austrije, Švicarske itd.
Od značajnijih priznanja mogu da se izdvoje nagrade za:
Dagestan
mini|250px|desno Dagestan (ruski: Респýблика Дагестáн) je federalna jedinica, to jest, republika u sastavu Ruske Federacije.
Urugvajski peso
Današnje novčanice i kovanice u upotrebi su od 1999. kada je zbog inflacije urugvajski peso zamijenio dotadašnji novi peso (ISO 4217: UYN), u odnosu 1000:1.
Uhotići (Novo Goražde)
Uhotići su naseljeno mjesto u općini Novo Goražde, Bosna i Hercegovina.
790.
Godina 790. (DCCXC) bila je redovna godina koja počinje u petak u julijanskom kalendaru. Oznaka 790. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Svjetsko prvenstvo u nogometu 1994 - grupa F
Grupa F svjetskog prvenstva 1994. je igrana u Orlandu na stadionu Florida Citrus Bowl, Washingtonu na stadionu Robert F. Kennedy Memorial i East Rutherfordu na stadionu Giants između 19. i 29. juna 1994. godine. Holandija i Saudijska Arabija su se kvalificirali u osminu finala. Belgija kao trećeplasirana ekipa grupe se također kvalificirala u osminu finala. Maroko je svoje takmičenje na SP 1994 završila u grupnoj fazi.
Sve utakmice su bile igrane po i Istočnoj vremenskoj zoni (UTC -4)
789.
Godina 789. (DCCLXXXIX) bila je redovna godina koja počinje u četvrtak u julijanskom kalendaru. Oznaka 789. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Bog
Pisan malim slovom, bog je jedan od termina kojim se opisuju savršena, nadljudska bića, za koje mnogi ljudi vjeruju da imaju posebne nadljudske moći ili da su stvaratelji svijeta (kako zemaljskog tako i nadzemaljskog, tj. kosmosa).
Pisan velikim slovom, Bog je osnovno načelo monoteizma, tj. vjere u jednog Boga.
Neke religije, mogu uključivati i antropomorfne osobine Boga, dok druge smatraju da je nemoguće i uvredljivo zamišljati Boga u fizičkoj formi. Neki smatraju da je Bog oličenje apsolutnog dobra, dok drugi smiraju da je Bog iznad ljudskog shvaćanja moralnosti.
Bogovi kod antičkih Grka
Grci su bili umjetnici da zaodjenu istinu i stvarnost u ruho legende, a bogatstvom mašte i ljepotom reči, boja i oblika oni su besmrtne bogove spustili među smrtnike, dok su ljudima u isto vrijeme, kroz apoteozu, otvorili put do vrhova Olimpa i božanskog života. Grci su jedini antički narod koji se nije plašio da sa finom i diskretnom ironijom pokaže da su ljudi stvorili bogove, a ne bogovi ljude i da bogovi postoje ljudi radi, a ne ljudi radi bogova. U toj slobodi da kroz kozmogonije, teogonije i gigantomahije ruše, kad im ustreba ili kad im se prohtje, stvaraju i dovode nova božanstva, leži snaga grčkog duha, hrabrost celog jednog etnosa, slobodnog i podjednako nezavisnog i prema nebu i prema zemlji. (domatrios)
Bog u pravoslavnom učenju
Bog ili božanstvo (gr. Θεος – Θεοτης, lat. Deus, Dominus deus – najviša suština (Biće), lična božanska egzistencija). Tvorac je neba i zemlje, svega vidljivog i nevidljivog i Tvorac je svekolike Vaseljene (Univerzuma). Pravoslavna teologija, dajući apofatičko tumačenje božanske suštine, više voli kategoriju tajne i slavoslovnih pojmova kad govori o Bogu, jer je to ime koje je iznad svakog imena (Filip. 2,9). U areopagitskom spisu "O božanskim imenima" pokazuje se da se Bog ne može čak ni definisati, niti ograničiti stvorenim predstavama, te da je sam pojam Boga relativan zato što se on odnosi na Njegov odnos sa tvorevinom, a ne na tajnu Njegove transcendentne suštine, odnosno na "nadsuštastvenu suštinu" (up. Nebeska jerarhija, XV, 2).
Stari zavjet
Predstavu o Bogu dao je sami Bog u svojim delima prijavljivanja u tvorevini i u Svome dolasku Ovaploćenjem Sina u istoriji. Sa svim teofanijama (bogojavljanjima) kojih je Stari Zavjet pun, ipak se u njima podvlači sveopšta transendentnost Boga. "Ja sam onaj koji jesam" (Izl. 3,14). Bog ima egzistenciju u sebi; nema drugo načelo ili cilj. Ovu ideju preuzeo je Novi Zavet, postapostolski spisi i prvi simboli hrišćanske vere, u kojima se Bog naziva Θεοτης, načelo egzistencije. On je Tvorac svojom voljom, ali tvorevina nije od njegove suštine.
Novi zavjet
Kao i Stari Zavjet (Is. 40; Ps. 104; Dan. 6,20), Novi Zavjet također upotrebljava samo ipostasnu kategoriju onda kad se odnosi na Boga (Djela 14,15). Teofanije (Bogojavljenja) Staroga Zavjeta koncentrišu se u velikoj epifaniji ili božanskom "snishođenju" (συγκαταωασις), ili Ovaploćenju Sina Božijeg, preko kojeg je omogućena ne samo religija nego i obvoženje, jer Ovaploćeni Logos uzima ljudsku prirodu u svoju ipostas. Ovaploćenje razotkriva ipostasni i epifanijski karakter Boga punog sažaljenja i ljubavi prema čovjeku, Boga koji "silazi" da cjeliva i zagrli svoj lik metnut u tvorevinu (Luka 7,11,15,10; 19,1; Jovan 5,2).
Za razliku od Starog Zavjeta, Novi Zavjet govori jasno o Bogu-Svetoj Trojici: Ocu, Sinu i Svetome Duhu. Hrišćanski trinitarni monoteizam jeste struktura najviše ljubavi. Trojičnost je odnos koji prevazilazi dualizam (dvojnost) na kojem je konstruirana starozavjetna teologija.
Bog u pravoslavnim spisima
Oni govore o apsolutnoj transcedentnosti same suštine, o njenom apofatičkom karakteru. Ono što je suština Božija jeste van svakog afirmativnog ili negativnog poređenja sa svetom. Božanstvo (Θεοτης) ne može biti poistovjećeno ni sa jednim svojstvom ili djelanjem Boga. Termini teologije posmatraju, dakle, odnos između nas i Boga, a ne između nas i njegove suštine. Također, patristička teološka tradicija razlikuje:
Ipostasi su nešto drugo od njihove zajedničke suštine ili njihovih zajedničkih djelanja. Otac nije ime prirode ili djelanja ili zajedničkog svojstva, nego ipostasi. Zato ipostasna, lična, svojstva ne treba da se mekšaju sa zajedničkim identičnim svojstvima božanstva (poistovjećujući prirodu Božiju sa nerađanjem, koje je svojstvo Oca, Evnomije pogrešno zaključuje da Sin nema božansku prirodu).
Jedan mistički istočni pokret više je volio da naglasi apofatička svojstva Boga, na primjer:
To ne znači da je Bog statička, bezlična, nepokretna priroda. Bog kao biće uzima oblik "da bi postojao", ulazi u poredak egzistencije, ulazi u proces postojanja. Ali, u tom kretanju postojanja, priroda Boga se ne transformiše, On ne prima oblik koji pre nije imao, jer Bog ne potpada pod kategoriju ograničene egzistencije, odnosno nije podložan vremenu i prostoru. Suština i egzistencija Boga jesu neulovljene, pošto se na Njega ne mogu priženiti pitanja kako? kad? i gde? On ne prima oblik koji nije imao, jer je On sam "biće" u apsolutnom smislu. On sam drži kretanje bića (suštine) i ograničava egzistenciju u vremenu i prostoru. Zato osim Boga i tvorevine ne postoji ništa drugo, jer je On beskonačan. Neegzistencija ili ništavilo, kao sam od sebe postojeći entitet, nema postojanje u Njemu. Stvorena tvar i čovjek ne mogu biti lišeni egzistencije, sem od Boga.
Što se tiče strukture religioznog čina, Bog kao ipostas ne mekša se sa čovjekom, kao što ni duša nije istovjetna sa Bogom, nego su oni dva subjekta, sjedinjena u ljubavi i blagodati.
Islamsko shvatanje Boga
Osnovni koncept Islama je jedinstvenost Boga, "tevhid". Ovaj monoteizam je apsolutan, ne relativan ili pluralistički u ikojem smislu. Bog je opisan u Suri El-Ihlas (poglavlje 112), na sljedeći način:
Reci "On je Allah, Jedan, Samodovoljan gospodar. Nikada nije rodio i nije rođen i niko Mu ravan nije."
Na arapskom, Bog se naziva Allah, što je spojeno od "el-ilah" ili "jedini Bog". Allah se prema tome prevodi kao Bog. Iako koriste drugo ime za Boga, muslimani potvrđuju da vjeruju u istog Boga u kojeg vjeruju i pripadnici Židovsko-Kršćanskih religija. Ipak, muslimani se ne slažu sa kršćanskom teologijom po pitanju jednoznačnosti Boga (učenje o Svetoj Trojici i da je Isus vječni Sin Božiji).
Ne postoje muslimanske slike ili opisi Boga, jer se smatra da takve umjetničke tvorevine vode ka idolatriji te su stoga zabranjene. Zabranjeno je zamišljati Boga jer On ne liči onome što razum može zamisliti jer je nadnaravan. Umjesto toga, muslimani opisuju Boga mnogim Božanskim atributima koji su pometnuti u Kur-anu, tj. sa 99 imena Allahovih. Sva poglavlja (Sura) u Kuranu počinju frazom "U ime Allaha, milostivog,samilosnog" (Bismilla). Izuzetak je jedna sura u čijem tekstu je sadržana Bismilla. Ovo su posljedično najvažnije božanske osobine u smislu toga što ih muslimani najčešće ponavljaju na početku obavljanja bilo kog posla, a naročito tokom svojih ritualnih molitvi (zvanih salah na arapskom, ili namaz na perzijskom).
Činjenica je da Allah ne liči ničemu, ali se u Kur-anu donekle opisao, kao na primjer; "Oni govore; Allahova ruka je stisnuta (škrta). Naprotiv! Njegove dvije ruke su širom otvorene" zatim u govoru poslanika Muhammeda, kao kada kaže Muhammed, da će se džehennem puniti dok se ne napuni, a onda će ga Allah pritisnuti Svojim stopalom. Ili kada kaže da će nebesa i Zemlju u Svojoj ruci kao papir smotati (zgnječiti), ili kada kaže; "Kunem se Onim u čijoj ruci je moja duša", ili da će muslimani u džennetu biti najsretniji kada ugledaju lice svoga Gospodara ispunjeno nurom (svjetlošću) i ne samo to, već da će Ga prethodno vidjeti u drugom liku, pa će im reći: "Ja sam vaš gospodar" a stanovnici dženneta će reći: "Ne, ti nisi naš gospodar, mi znamo svoga Gospodara" (od dana kada su sve duše prije stvaranja Adema dale zavjet i prihvatile odgovornost slobodnog izbora) pa će se pojaviti pred njima u svom stvarnom liku i oni će reći: "Ti si naš Gospodar!" i past će licem na tle, a On će im reći: "Ustanite, uveo sam vas u džennet da vječno uživate!". Međutim, iako imamo ovdje neke pojmove kao što su ruka, stopalo, lice, to ne možemo porediti s našim rukama ili našim licima jer Allah ne liči ničemu, a ako uzmemo u obzir da se arapski pojam "jedun" (ruka) upotrebljava u nazivima za ruke čovjeka, prednje ili nekada zadnje noge životinje, dršku na koferu ili sličnom, kvaku na vratima ili prozoru, vidjećemo da među njima nema sličnosti ali nose isti naziv (u arapskome jeziku), tada nema potrebe da zamišljamo Allahove dvije ruke kao naše dvije ruke. Neki muslimani smatraju da Allah ne govori i da je Njegov govor stvoren i da je Musa na Sinaju čuo stvoren glas a ne pravi Božiji iako Allah u Kur-anu kaže: "I s Musaom je jasnim glasom razgovarao", te kažu da je zamišljanje Allaha da govori upoređivanje Njega s živim stvorenjima. Odgovor drugih je da su Allahove riječi u Kur-anu potpuno jasne, te da oni koji Ga neće "uporediti" s živim bićima koji govore, porede Ga s predmetima koji ne govore.
Bog u hinduizmu
Hinduizam je pluralistička religija. Taj naziv označava da svaka osoba ima jedinstven odnos s Bogom. Bez obzira na pojavnost, oblik u kojem ga se štuje, Bog je samo jedan. Postoje tri Božanska principa kroz koje se Bog manifestira i to su: Brahma stvarateljski princip, Višnu održavajući princip i Šiva osloboditelj. Jedna od najvažnijih karakterističnosti Hinduizma je da Boga, ne treba tražiti izvan sebe nego u sebi.
Bog u budizmu
Buda (Gautama Sidarta) je odbijao odgovore na pitanja o postojanju Boga, i predlagao je da se ne prave mrtve koncepcije, nego da se razvija duhovna snaga, kojom se može doći do odgovora na sva pitanja.
NGC 300
NGC 300 (također poznat kao ESO 295-20, IRAS 00528-3758, MCG -6-3-5 i PGC 3238) je spiralna galaksija koja je udaljena oko 7 miliona sg od Zemlje i nalazi se u sazviježđu Kipar. Najveći prečnik je 19,00 (36 hiljada sg) a najmanji 12,9 uglovnih minuta (24 hiljade sg). Prvo otkriće je napravio James Dunlop 5. augusta 1826. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Andromeda (mitologija)
Andromeda (grč. Ανδρομέδη, Andromedē) je kćerka Kefeja i Kasiopeje, kralja i kraljice Etiopije, te Perzejeva žena.
Etimologija
Andromedino je grčko ime Ανδρομέδη, Andromedē sastavljeno od ανδρος (andros) = čovjek i μηδομαι (mēdomai) = misliti. Dakle, misliti kao čovjek.
Mitologija
mini|lijevo|[[Pierre Mignard: Andromeda i Perzej, 1679. ]]
Posejdon je poslao poplavu i morsko čudovište na Kasiopeju koja se hvalila da je ljepotom jednaka Nereidama. Amonska je proročica izrekla da je jedini lijek taj da kralj izloži svoju kćer Andromedu čudovištu Ketu.
Privezali su je za stijenu na obali, a Perzej je, pošto je odsjekao Meduzinu glavu, rekao da će je spasiti ako je potom dobije za ženu. Roditelji su pristali, a on je tom čudovištu također odsjekao glavu i oženio je, usprskos Fineju kojem je bila obećana. Na vjenčanju je među njima došlo do svađe među dvojicom, a Finej je sa svojim ljudima napao Perzeja koji je prijateljima ubrzo rekao da skrenu pogled. Izvadio je Gorgoninu glavu, a Finej se, nakon što ju je vidio, pretvorio u kamen, zajedno sa svojim ljudima.
Andromeda je slijedila svoga muža u Arg i postala predak obitelji Perzeida, zbog svog sina Perza. Imali su šest sinova: Perz, Alkej, Helej, Mestor, Stenel, Elektrion i kći Gorgofonu. Njihovi su potomci vladali Mikenom te uključuju i velikog Herakla.
Poslije svoje smrti, Atena ju je smjestila na sjeverno nebo, pa se sazviježđe Andromeda nalazi blizu Perzeja i Kasiopeje.
= Reference =
Ibuproksam
Ibuproksam je lijek iz porodice nesteroidnih antiupalnih lijekova. On je hidrosilaminski derivat ibuprofena koji se konvertira in vivo. Kao nesteroidni antiupalni lijek ima analgetičke i antipiretičke osobine.
Mehanizam djelovanja
Kao i drugi lijekovi iz ove porodice, mehanizam djelovanja ibuproksama je uglavnom povezan sa inhibicijom enzima ciklooksigenaze a u konačnici inhibirajući sintezu prostaglandina.
Otrovnost
U laboratorijskim eksperimentima na miševima, smrtonosna doza DL50 unesena oralno za miševe iznosi više od 2000 mg po kilogramu tjelesne mase, dok potkožno injektirana doza DL50 iznosi 491 mg/kg.
IC 1898
IC 1898 (također poznat kao ESO 481-2, IRAS 03081-2235, MCG -4-8-36, PGC 11851 i UGCA 56) je prečkasta spiralna galaksija koja je udaljena oko 61 miliona sg od Zemlje i nalazi se u sazviježđu Eridan. Najveći prečnik je 3,60 (64 hiljade sg) a najmanji 0,6 uglovnih minuta (11 hiljada sg). Prvo otkriće je napravio DeLisle Stewart 1899. godine.
Kalpain-8
Kalpain-8 jest protein koji je kod ljudi kodiran genom CAPN8 sa hromosoma 1.
IC 1898
Najbliži NGC/IC objekti
Sljedeći spisak sadrži deset najbližih NGC/IC objekata.
Kalpain-8
Aminokiselinska sekvenca
Dužina polipeptidnog lanca je 703 aminokiseline, a molekulska težina  79.144 Da.
Ancistrus
Ancistrus je rod slatkovodnih riba, od kojih su sve poznate kao ancistrusi. Porijeklom su iz rijeke Amazon i njenih pritoka. Česta je riba u akvaristici, a najraširenija vrsta u akvarijima je Ancistrus dolichopterus.
Izgled i osobine
Ancistrusi su tipični predstavnici porodice Loricariidae; odlikuju se vertikalno spljoštenim tijelom i ustima koje igraju ulogu sisaljke. Sisaljka služi za struganje algi i mikroorganizama sa kamenja, te opiranje jakoj vodenoj struji. Od ostalih članova podporodice Ancistrini razlikuju se kraćim i širim tijelom, te širom glavom. Karakteristično obilježje mužjaka predstavljaju "brkovi" sa gornje strane glave, koji su kod ženki uglavnom odsutni ili vrlo mali. Nije sigurno za šta ti brčići služe. Pretpostavlja se da imitiraju larve koje mužjak čuva, te da ženke u mužjacima sa velikim i razgranatim brkovima vide dobre očeve svog potomstva.
Boja gornje strane tijela je tamnosmeđa, a prošarana je žutim tačkicama. Donja strana je žućkasta ili svijetlija nijansa boje tijela. Ancistrusi su poznati po svojoj sposobnosti da prežive u vodi sa malim količinama kisika, zahvaljujući modifikovanom stomaku preko kojeg dišu.
Ribe ovoga roda su uglavnom miroljubive i podesne za društvene akvarijume, ali spolno zreli mužjaci mogu biti agresivni prema ostalim ancistrusima oba spola. Mužjacui narastu do 15 cm, ženke do 12 cm.
U akvarijumu
mini|lijevo|250px|Glava mužjaka sa karakterističnim brkovima 250px|mini|lijevo|[[Albino ženka]]
Među akvaristima su popularne upravo zbog svoje ishrane - cijenjeni su algojedi i vrlo korisni u suzbijanju zelenih algi u akvarijumima. Iako su porijeklom iz bistrih tropskih voda Južne Amerike, ancistrusi su vrlo otporne ribe i preživjet će u raznim nepogodnim uslovima.
Temperatura vode koja im najbolje odgovara kreće se od 23 do 27°C, a životni vijek doseže i 12 godina. U normalnim akvarijumskim uslovima ancistruse nije potrebno posebno hraniti, budući da se njihova ishrana sastoji od algi i ostataka riblje hrane. U trgovinama se mogu kupiti prilagođene tonuće tablete spiruline za ancistruse, koje će oni rado sisati. U nedostatku algi može im se dati kuhana blitva, grašak (bez kožice), spanjak, zelena salata (također kuhana), krastavac i ostalo povrće. Ancistrusi kojima nedostaje biljna hrana okrenut će se bušenju listova širokolisnih biljaka.
Ancistrusi su noćne ribe koje dan provode u pećinama, koje im treba obezbijediti i u akvarijumu. Pored pećina, u akvarijumu sa ancistrusima je poželjno imati i granu ili panj, koja će im pružiti potrebnu celulozu.
Razmnožavanje
Mužjak će očistiti pećinu i u nju privući ženku. Nakon mrijesta ženka napušta pećinu i dalje ne igra nikakvu ulogu u podizanju mlađi. Mužjak će čistiti jaja i odstranjivati neoplođenu i pljesnjivu ikru, te perajima poticati cirkulaciju i aeraciju vode oko ikre. Za ovo vrijeme mužjak ne napušta pećinu i ne hrani se. Jaja će se izleći za 3-4 dana, a mužjak će mlađ čuvati prvih 7-10 dana nakon izleganja. Mlađ prve dane provodi zaljepljeno za strop i zidove pećine, hraneći se sadržajem svoje žumanjčane kesice. Mladi ancistrusi izlaze iz pećine u potragu za algama nakon proplivavanja, kada istroše svoje žumanjčane kesice. Tada se mogu hraniti tabletama spiruline.
Vrste
250px|mini|desno|Albino mužjak
IC 208
IC 208 (također poznat kao MCG 1-6-44, PGC 8167 i UGC 1635) je galaksija koja je udaljena oko 162 miliona sg od Zemlje i nalazi se u sazviježđu Kit. Najveći prečnik je 1,30 (61 hiljada sg) a najmanji 1,3 uglovnih minuta (61 hiljada sg). Prvo otkriće je napravio Guillaume Bigourdan 3. decembra 1888. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6438
NGC 6438 (također poznat kao ESO 10-1 i PGC 61787) je spiralna galaksija koja je udaljena oko 112 miliona sg od Zemlje i nalazi se u sazviježđu Oktant. Najveći prečnik je 1,60 (52 hiljade sg) a najmanji 1,4 uglovnih minuta (46 hiljada sg). Prvo otkriće je napravio John Frederick William Herschel 2. juna 1835. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Tera
Opis i mitovi
Tera je Rimljanima bila "Velika Majka", majka bogova i ljudi. Jedna je od četiri elemenata – vatra, voda, zemlja i zrak. Sama se stvorila, pa se udala za Oca Neba Cela. Prema drugoj verziji, Tera je rođena iz Etera (Svjetlost). Celu je rodila Titane (od kojih su najvažniji Saturn i Ops), te Centimane, storuke divove koje je Cel zbog njihova čudovišnog izgleda zatvorio u podzemlje, te četiri godišnja doba. Higin piše da su se Teri i Celu rodili: "Okean, Temida, Tartar, Pont; Titani: Brijarej, Gig, Sterop, Atlas, Hiperion, te Pol, Saturn, Ops, Moneta, Diona". Ona je naredila Saturnu da svrgne svog oca, i on je to i učinio tako što je kastrirao Cela, ali je Cel preživio. Udala se za Ponta (More), a dijete im je Taumant. Nakon što je mladi Jupiter srvgnuo svog oca Saturna, te zavladao svijetom sa braćom i sestrama (Vesta, Cerera, Junona, Pluton i Neptun), Tera je rodila užasno čudovište - bika-zmiju, ali ga je zatvorila Stiks, upozorena od strane Suđenica Parka (Ovidije). Tera je rodila i djecu sa Tartarom, mračnim podzemljem - bili su to Giganti (divovi). Jedan od njih bijaše grozni Tifon (koji se spominje i u grčkom pjesništvu, ali je tamo rođen tek nakon Giganata), a njega je Jupiter bacio pod Etnu na Siciliji, gdje još i danas, njegov dah stvara dim, a lava teče kao krv iz njegova tijela. Giganti su slagali planine da bi došli do zvijezda, jer se Tera naljutila na svoje unuke te ih je htjela ukloniti, ali ih je Pater Omnipotens ("Svemoćni Otac", tj. Jupiter) poubijao munjama; bijesna i tužna Terra je potom podigla novu rasu ljudi iz njihove krvi. Terina djeca sa Eterom su: Dolor (Tuga), Dolus (Obmana), Ira (Ljutnja), Luktus (Naricanje), Mendakium (Laž), Jusiurandum (Zakletva), Vltio (Osveta), Intemperancija (Neumjerenost), Alterkatio (Svađa), Obliuio (Zaboravljivost), Sokordija (Zavist), Timor (Strah), Superbija (Ponos), Incestum (Incest) i Pugna (Borba). Njeno najmlađe dijete, koje je sama rodila, jest Fama.
Kult
Zajedno sa svojom unukom Cererom, Tera je odgovorna za usjeve. Tera je slavljena na festivalu Fordicia (Hordicia), koji je održavan 15. aprila. Tada su joj žrtvovane krave. Slavljena je i na kraju zime. mini|180 px|Terra sa svojom djecom i [[nimfama]]
Umjetnost
U umjetnosti se prikazuje uz Cela i svoju djecu, često kako leži na tlu, odjevena u zeleno. Na jednom mozaiku je prikazana sa djecom i svojim mužem Celom koji ima zodijak.
788.
Godina 788. (DCCLXXXVIII) bila je prijestupna godina koja počinje u utorak u julijanskom kalendaru. Oznaka 788. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina.
Heather Locklear
Heather Deen Locklear (25. septembar 1961. -) je američka glumica, najpoznatija po televizijskim ulogama. Među njima se posebno ističe "Sammy Jo Carrington" u planetarno popularnoj TV-seriji Dinastija, "policajka Stacy Sheridan" u TV-seriji T. J. Hooker, "Amanda Woodward" u TV-seriji Melrose Place i "Caitlin Moore" u sitcomu Spin City.
Šehid
Šehid jeste religiozni termin u islamu, koji doslovno znači "svjedok". To je titula koja se daje muslimanima nakon smrti ako umru ispunjavajući religijske zapovijedi ili tokom rata za vjeru (džihada). Termin nema samo religijsku konotaciju; također se često koristi na Indijskom potkontinentu od strane Hindusa i Sika kao ekvivalent za mrtvaca. Arapski kršćani koriste ovaj termin da opišu ljude ubijene u toku rata ili na dužnosti.
Šehidom se smatra osoba kojoj je mjesto u raju (Džennetu) obećano, prema ajetu iz Kur'ana, iz sure Ali Imran, 169. ajet:
Poginuli borci tokom rata u BiH konsenzusom se nazivaju šehidima ako su pripadali bošnjačkom korpusu.
Često se u novije vrijeme šehidima nazivaju (samoprozvano) bombaši samoubice, s čim se ne slaže većina islamske uleme objašnjavajući takvu akciju izvršavanjem samoubistva, a što je, po islamu, veliki grijeh.
Južna Australija
Južna Australija jest australijska savezna država. Nalazi se na jugu kontinenta i graniči sa Zapadnom Australijom, Queenslandom, Sjevernim teritorijem, Novim Južnim Velsom i Victorijom.